สวัสดีค่ะ พอดีประจำเดือนขาดครบ10วันพอดี แต่ไม่มีอาการคนท้องเลย ตอนนี้เจ็บแค่หัวนมค่ะไม่มีอาการคัดเต้าหรือปัสสาวะบ่อย ก่อนหน้านี้ ปกติประจำเดือนมาวันที่15 พฤษภาคม แต่เดือนธันวา มีเลือดไหลก่อนมีประจำเดือนประมาณ3-4วันค่ะ ออกแบบกะปิดกะปอย แล้วก็หายไปเลยค่ะ อยากทราบว่าเป็นเพราะอะไร แล้วท้องมั้ยคะ
สวัสดีค่ะ หากประจำเดือนเดือนที่แล้วมาวันที่ 15 พ.ย. และในเดือน ธ.ค. ได้มีเลือดไหลก่อนกำหนดวันที่ 15 ธ.ค. 3-4 วัน คือมีเลือดไหลในวันที่ 11-12 ธ.ค. เลือดดังกล่าวก็อาจเป็นประจำเดือนก็ได้ อย่างไรก็ตาม หากที่ผ่านมาได้มีเพศสัมพันธ์ แนะนำควรลองตรวจหาการตั้งครรภ์ดูก่อน เพราะอาการต่างๆ ของการตั้งครรภ์ กว่าจะปรากฏก็ที่ประมาณ 2 สัปดาห์หลังประจำเดือนขาดไปแล้วค่ะ หากตรวจไม่พบการตั้งครรภ์ เลือดที่ออกกะปริดกะปรอยดังกล่าว ก็น่าจะเป็นประจำเดือนได้ ซึ่งการที่มีเลือดออกน้อย อาจเกิดจากสาเหตุเช่น การมีความเครียด ทำงานหนัก ออกกำลังกายมากไป อดอาหาร มีน้ำหนักลด มีภาวะโลหิตจาง เป็นต้น ดังนั้น หากตรวจไม่พบการตั้งครรภ์ ก็ให้สังเกตประจำเดือนในรอบต่อๆ ไปก่อน ว่าจะมาเป็นปกติหรือไม่ หากยังคงมาปริมาณน้อยผิดปกติ หรือมีเลือดออกผิดปกติมาอีกเรื่อยๆ ก็ควรไปพบสูติ-นรีแพทย์เพื่อตรวจค่ะ